b'\n_START_ARTICLE_\nEnkeltdistanse-NM p\xc3\xa5 sk\xc3\xb8yter 2019\n_START_SECTION_\nKongepokaler\n_START_PARAGRAPH_\nDette enkeltdistansemesterskapet var ogs\xc3\xa5 utvalgt av Norges Sk\xc3\xb8yteforbund p\xc3\xa5 sk\xc3\xb8ytetinget 2017 for \xc3\xa5 utdele sine to kongepokaler som de er tildelt av Norges Idrettsforbund. Disse kongepokalene ble vunnet av de to eneste som satte nye mesterskapsrekorder i mesterskapet. Det var blant kvinnene Ida Nj\xc3\xa5tun, Asker SK for sin 1\xc2\xa0000 meter p\xc3\xa5 1.16,92, (gammel mesterskapsrekord var 1.17,22) og kongepokalen for menn gikk til H\xc3\xa5vard Holmefjord Lorentzen, Fana IL for sin 500 meter p\xc3\xa5 35,03 (gammel mesterskapsrekord var 35,21). Kongepokaljuryen bestod av Erik \xc3\x98smundset (teknisk delegert fra Norges Sk\xc3\xb8yteforbund), Roar Eriksen (overdommer menn), Bj\xc3\xb8rn Terje Andersen (fra arrang\xc3\xb8ren og stevneleder) og Svenn Erik \xc3\x98degaard (Norges Sk\xc3\xb8yteforbund, hurtigl\xc3\xb8pskoordinator).'